 NOTĂ  INFORMATIVĂ

La proiectul bugetului raional  Rezina   pentru anul 2017 

Elaborarea proiectului de buget pe anul 2017 s-a efectuat în baza notelor metodologice elaborate în conformitate cu prevederile Legii  finanţelor publice şi responsabilităţii bugetar- fiscale nr. 181 din 25 iulie 2014, Legii nr. 397 – XV din 16 octombrie 2003 privind finanţele publice locale şi Hotărârii Guvernului nr.82 din 24 ianuarie 2006 „Cu privire la elaborarea Cadrului de cheltuieli pe termen mediu şi a proiectului de buget pe anul respectiv”.

              În contextul perfecţionării managementului finanţelor publice şi întru implementarea Legii finanţelor publice şi responsabilităţii bugetar – fiscale nr.181 din 25 iulie 2014 , elaborarea şi prezentarea propunerilor de buget pentru anul 2017 s-a efectuat în cadrul noului sistem informaţional de management financiar ( SIMF ) în baza : 
· Clasificaţiei bugetare , aprobate prin Ordinul Ministrului finanţelor nr. 190 din 31 decembrie 2014;

· Setului metodologic privind elaborarea, aprobarea şi modificarea bugetului , aprobat prin Ordinul ministrului finanţelor nr.191 din 31 decembrie 2014.

SIMF va înlocui actualul sistem informaţional pentru planificarea şi executarea bugetului şi va integra un set de instrumente de gestiune financiară, în scopul îmbunătăţirii eficienţei şi transparenţei procesului de management financiar, precum şi a controlului cheltuielilor publice. Aceasta va asigura funcţionalităţile proceselor de planificare bugetară pe nivelele de bugete, utilizatorii căruia vor fi autorităţile /instituţiile bugetare din cadrul UAT , precum şi Ministerul Finanţelor.
       Întru realizarea p.2.3.5 din planul de acţiuni pentru implementarea Strategiei Naţionale de Descentralizare aprobată prin Legea nr. 68 din 5 aprilie 2012 şi în corespundere cu Strategia de dezvoltare a managementului finanţelor publice pentru anii 2013-2020, aprobată prin Hotărârea Guvernului nr. 573 din 6 august 2013, precum şi a Planului de acţiuni pentru implementarea Strategiei de dezvoltare a managementului finanţelor publice 2013 – 2020 pe anul 2015, aprobat prin Ordinul ministrului finanţelor nr.32 din 12 martie 2015 , începând cu anul 2016 autorităţile publice locale de ambele nivele au elaborat bugetele fundamentate pe programe şi performanţă.


Prognoza veniturilor bugetare pe anul 2017 s-a efectuat reeşind din estimarea  bazei fiscale pe fiecare primărie aparte pe tipuri de impozite, taxe locale şi alte impozite prevăzute de legislaţia în vigoare. La calcularea bazei fiscale s-a condus de particularităţile legislaţiei fiscale pentru anul 2016; datele organelor fiscale şi serviciilor de colectare a impozitelor şi taxelor locale din  primării; prognoza indicilor economici şi financiari ai agenţilor economici amplasaţi pe teritoriu  a fiecării primării; dinamica veniturilor formate în teritoriu în anii 2006-2014, mersul realizării veniturilor anul 2015  şi estimările scontate pe anul 2016.

         Conform prevederilor art.4 din Legea nr.397-XV din 16 octombrie 2003 privind finanţele publice locale(cu modificările şi completările ulterioare), veniturile  bugetului raional se formează din: 

1) Venituri proprii :

a) Taxe pentru resurse naturale;
b) Impozitul privat (conform apartenenţei patrimoniului )

c) Alte venituri prevăzute de legislaţie;

      2. defalcări,conform cotelor procentuale,de la impozite şi taxele de stat:

a) Impozitul pe venitul persoanelor fizice  - 25 % din volumul total colectat pe teritoriul raionului Rezina,

b) Taxa pentru folosirea drumurilor de către autovehiculele înmatriculate în Republica Moldova – 50 % din volumul total colectat pe teritoriul raionului Rezina.
       3.transferuri prevăzute la art.10 şi art.11 din prezenta lege :
  a) transferuri cu destinaţie generală;
  b) transferuri cu destinaţie specială
       4.  granturi;

       5.  venituri colectate

       6.  fonduri speciale.

Impozitul pe venitul persoanelor fizice 

Calculile impozitului pe venitul persoanelor fizice pentru anul 2017 au fost întocmite reeşind din prognoza creşterii salariului mediu nominal şi estimările fondului de remunerare a muncii în unităţile administrativ-teritoriale. Ca bază pentru calculul impozitului pe venit din salariu a servit salariu mediu lunar pentru anul 2015 şi cel scontat pentru anul 2016, majorat cu ritmul creşterii salariului mediu lunar pe republică.

La capitolul impozitul pe venit persoanelor fizice pentru anul 2017 se prevede  majorarea mărimii scutirii anuale personale, scutirii anuale personale majore şi scutirii anuale pentru persoanele întreţinute , prin ajustarea acestora la rata inflaţiei în mediu circa 5%, în vederea reducerii într-o anumită măsură a efectului inflaţiei asupra veniturilor populaţiei.


Pentru anul 2017 la impozitul pe venitul persoanelor  fizice se propune modificarea structurii şi mărimii grilelor  de impozitare anuale, s-a efectuat  majorarea mărimii scutirii personale anuale şi scutirii anuale pentru  persoanele întreţinute.

  La calcularea impozitul pe venitul persoanelor fizice ,drept bază au servit datele obţinute în rezultatul prelucrării de către organele fiscale teritoriale a formei CET08,,Declaraţia persoanei fizice cu privire la impozitul pe venit pe perioada fiscală 2015 ’’ 
Taxa pentru resurse naturale
Calculul taxelor pentru resursele naturale s-au întocmit conform cotelor prevăzute în anexele la Titlul VIII al Codului  fiscal ,, Taxele pentru resursele naturale .’’

Taxa pentru folosirea drumurilor de către autovehiculele înmatriculate în Republica Moldova.

Calculul volumului taxelor rutiere pe anul 2017, s-a  efectuat  în baza prevederilor Titlului IX al Codului fiscal ,, Taxele rutiere ‚’’ cu utilizarea cotelor concrete pe tipuri de autovehicule înmatriculate în Republica Moldova  stabilite în anexa  nr.1 la prezentul titlu.
Alte impozite, taxe şi încasări.

Prognoza altor impozite, taxe şi încasări s-a efectuat pe baza cotelor şi tarifelor stabilite, analizei încasărilor pe anii 2014-2015 şi estimările pe anul 2016  şi altă informaţie relevantă.

Transferuri cu destinaţie generală

Suma transferurilor cu destinaţie generală de la bugetul de stat sunt calculate pe bază de formulă, distinctă pentru fiecare UAT de nivelul întâi şi nivelul al doilea,pe baza datelor din ultimul an pentru care există execuţie bugetară definitivă (în cazul dat,pentru proiectul bugetului pe anul 2017 s-a luat execuţia bugetară din anul 2015).
Transferurile cu destinaţie generală se efectuează di fondul de susţinere financiară a UAT , care se formează din impozitul pe venitul persoanelor fizice, nealocat sub formă de defalcări la bugetele UAT , pe baza datelor din ultimul an pentru care există execuţie bugetară definitivă.
Fondul de susţinere financiară a UAT se divizează în :

a) Fondul de echilibrare a bugetelor UAT

Calculul transferurilor cu destinaţie generală pentru echilibrarea al bugetelor UAT de nivelul al doilea se face direct proporţional cu populaţia şi suprafaţa UAT,fiind calificate la echilibrare bugetele UAT de nivelul al doilea conform formulei.
Fondul de compensare 

Pentru anii 2015-2016 au fost  prevăzute transferuri temporare de compensare pentru bugetele UAT ,pentru care diferenţa dintre veniturile potrivit noului sistem de formare a bugetelor unităţilor administrativ-teritoriale şi veniturile potrivit sistemului precedent de formare a bugetelor unităţilor administrativ-teritoriale este negativă. Aceste transferuri sunt calculate în baza datelor execuţiei bugetelor unităţilor administrativ-teritoriale pentru anul 2015.Dat fiind faptul că anul 2016 este ultimul an în care sunt prevăzute transferuri temporare de compensare către bugetele locale şi ţinând cont de rezultatele modeste la blocul consolidarea bazei de venituri proprii, Ministerul Finanţelor a elaborat propuneri de prelungire a termenului de abilitare a Guvernului de a forma în componenţa bugetului de stat a fondului de compensare cu încă trei ani.
Transferuri cu destinaţie specială
Transferurile cu destinaţie specială de la bugetul de stat  sunt prevăzute pentru

a) învăţământul preşcolar,primar,secundar-general,special şi complementar (extraşcolar),
b) şcoli sportive.

c) transferurile pentru plăţile de asistenţă socială., inclusiv :
· Compensaţiile pentru serviciile de transport, care prevede compensarea cheltuielilor  pentru călătoria în transportul comun urban, suburban interurban(cu excepţia taximetrelor) pentru persoanele cu dezabilităţi severe şi accentuate, copiilor cu dezabilităţi severă şi accentuată, copiilor cu dezabilităţi, precum şi persoanelor care însoţesc o persoană cu dezabilitate severă sau un copil cu dezabilităţi ;
· Indemnizaţie pentru copii adoptaţi şi cei aflaţi sub tutelă/curatelă;

· Indemnizaţiile şi compensaţiile pentru absolvenţii instituţiilor de învăţămînt superior şi postsecundar pedagogic
Bugetul raional ca şi ori şi ce tip de buget, este constituit din două părţi componente: venituri şi cheltuieli volumul căruia este estimat la partea de venituri în sumă  de 105762,9 mii lei,  la partea de cheltuieli în sumă totală de 105762,9  mii lei,  fără deficit sau excedent.
CHELTUIELI

Propunerile de buget la cheltuieli pe anul 2017   s-au estimat  în baza actelor normative şi legislative în vigoare cu  specifica activităţii ramurilor respective, şi anume :

· actele normative şi legislative,strategiile şi programele care reglementează activitatea autorităţilor APL 

·  acte legislative şi normative care reglementează aspectele referitoare la remunerarea muncii(cu modificările şi completările ulterioare) .
     Resursele financiare disponibile  au fost direcţionate la programe de importanţă vitală, care ar permite soluţionarea problemelor stringente.
     Estimările de cheltuieli au fost calculate în limita volumului de resurse disponibile.

      Bugetul raional  a fost elaborat  pe bază de programe şi performanţă unde accent s-a pus pe legăturile dintre politicile şi strategiile locale cu alocarea resurselor şi desemnarea clară a modalităţii de atingere a obiectivelor dorite, prin stabilirea unor rezultate măsurabile ale acţiunilor şi politicilor. 
     Implementarea reformei menţionate în sistemul de planificare are drept obiectiv eficientizarea   cheltuielilor publice locale, prin crearea unei legături directe dintre cheltuielile bugetare şi rezultatele obţinute din implementarea programelor bugetare, precum şi realocarea resurselor disponibile pentru priorităţile comunităţii.
Aparatul preşedintelui raionului,direcţiilor, secţiilor, altor subdiviziuni din subordinea consiliilor raionale, precum şi pentru asigurarea activităţii angajaţilor în serviciile de deservire a clădirilor Consiliului raional .
La calcularea cheltuielilor pentru anul 2016 şi estimărilor pe anii 2017-2018 pentru întreţinerea aparatului preşedintelui raionului,direcţiilor, secţiilor, altor subdiviziuni din subordinea consiliilor raionale, precum şi pentru asigurarea activităţii angajaţilor în serviciile de deservire a clădirilor Consiliului raional s-a ţinut cont de actele legislative şi normative care reglementează activitatea acestora.
Tot odată s-a ţinut cont de 

· normativele vizând numărul abonamentelor de telefoane de serviciu (cu excepţia legăturii telefonice guvernamentale),faxuri,telefoane mobile pentru colaboratorii autorităţilor APL,aprobate prin decizia consiliului local respectiv în baza regulamentelor proprii( Hotărâre Guvernului nr.1362 din 22 decembrie 2005 ,, Cu privire la aprobarea Normativelor vizând numărul abonamentelor de telefoane de serviciu,faxuri,telefoane mobile pentru colaboratorii autorităţilor administraţiei publice ‚’’ cu modificările şi completările ulterioare)
·  normele vizând aprobarea numărului-limită al autoturismelor de serviciu şi a parcursului –limită anual pentru un autoturism întru asigurarea îndeplinirii atribuţiilor de serviciu ale autorităţilor APL de nivelul  al doilea , aprobate prin decizia consiliului local respectiv în baza regulamentelor proprii ( Hotărârea Guvernului nr.1404 din 30 decembrie 2005 ,, Privind reglementarea utilizării de către autorităţile administraţiei publice a autoturismelor de serviciu ‚’’ cu modificările şi completările ulterioare). 
Apărarea naţională.

La estimarea cheltuielilor pentru apărarea naţională sa ţinut cont de prevederile Legii nr.1245-XV din 18 iulie 2002 cu privire la pregătirea cetăţenilor pentru apărarea Patriei, Hotărârii Guvernului nr.77 din 31 ianuarie 2001 ,,Pentru aprobarea Regulamentului privind activitatea administrativ-militară şi efectivul limită al organelor administrativ-militare ( cu completările ulterioare), Hotărârii Guvernului nr.631 din 23 mai 2003 ,, Pentru aprobarea Regulamentului cu privire la evidenţa militară, precum şi de prevederile Hotărârii Guvernului nr.527 din 16 aprilie 2016,, Cu privire la rezultatele încorporării în serviciul militar în octombrie 2015 – ianuarie 2016 şi încorporarea în serviciul militar în aprilie-iulie 2016.’’
Învăţământul public.

Pentru instituţiile preşcolare  au fost calculate transferuri pentru fiecare UAT în baza transferurilor stabilite pentru anul 2016. Tot odată cheltuielile au fost majorate cu costul măsurilor de politici începute în anul 2016 în domeniul remunerării muncii precum şi indexarea normelor financiare de alimentare a copiilor la indicele de creştere a preţului de consum (5,0 la sută). Au fost indexate şi cheltuielile pentru energia electrică, termică, apă şi canalizare la indicele de creştere a preţurilor de consum, conform prognozei indicatorilor macroeconomici pe anii respectivi.
Pentru învăţământul primar şi secundar general    au fost incluse transferuri categoriale pentru şcoli,gimnazii şi licee, calculate după metodologia de finanţare în baza de cost standard per elev.
Cuantumul normativului valoric pentru un ,,elev ponderat ‚’’ şi a normativului valoric pentru o instituţie, luat în calcul la stabilirea transferurilor categoriale, constituie :
· pentru anul 2017 – 9803,0 lei şi , respectiv , 449572,0 lei .
La calcularea transferurilor categoriale pentru anul 2017 a fost majorat cu costul măsurilor de politici începute în anul 2016 în domeniul remunerării muncii. Au fost indexate şi cheltuielile pentru energia electrică, termică, apă şi canalizare la indicele de creştere a preţurilor de consum, conform prognozei indicatorilor macroeconomici pe anii respectivi.

Dejunul cald.  Pentru acordarea dejunurilor calde elevilor, conform prevederilor Hotărârii Guvernului nr.234 din 25 februarie 2005 ,, Cu privire la alimentarea elevilor’’, în calcul s-a luat numărul elevilor claselor I-IV, la situaţia din 1 octombrie 2015(disponibil de facto la sfârşitul perioadei de gestiune), numărul de 171 zile de alimentaţie şi norma de alimentaţie de :

- pentru anul 2017 – 7,8  lei/zi

Examenele de absolvire. Pentru desfăşurarea şi petrecerea examenelor de absolvire (cl., IX, XI şi XII) sunt estimate cheltuieli pentru anul 2017  în sumă de 160,4 mii lei.

Pentru asigurarea şi desfăşurarea olimpiadelor raionale   sunt estimate cheltuieli pentru anul 2017 - 63,8 mii lei.
În legătură cu funcţionarea claselor de instruire generală a deţinuţilor minori în penitenciarul -17 au fost prevăzute surse pentru achitarea salariilor profisorilor care activează in această instituţie în anul 2017 – 70,6 mii lei.

Instituţiile complimentare (extraşcolare) şi odihna de vară

Cheltuielile pentru învăţământul complementar (extraşcolar ) şi odihna de vară  au fost calculate  în baza transferurilor stabilite pentru anul 2016 . Tot odată , cheltuielile  luate în calcul pentru anul 2017 au fost majorate cu costul măsurilor de politici începute în anul 2016 în domeniul remunerării muncii. Au fost indexate şi cheltuielile pentru energia electrică, termică, apă şi canalizare la indicele de creştere a preţurilor de consum, conform prognozei indicatorilor macroeconomici pe anii respectivi.

Cheltuielile pentru întreţinerea contabilităţilor centralizate,cabinetelor metodice,serviciilor de deservire administrativă centralizată şi serviciilor de asistenţă psihopedagogică ,   aparatul de conducere la DGÎTS  sunt asigurate din contul resurselor financiare  proprii.                         
                                               Cultura.

Pentru anul 2017 cheltuielile pentru instituţiile de cultură şi artă sau estimat cheltuieli  în baza  actelor  legislative şi normative care reglementează activitatea acestor instituţii. Cheltuielile date se vor efectua din surse proprii.  

Pentru  şcolile sportive transferurile cu destinaţie specială pentru anul 2017 şi estimările pe anii 2018-2019  au fost calculate  în baza transferurilor stabilite pentru anul 2016 . Tot odată , cheltuielile  luate în calcul pentru anul 2017 au fost majorate cu costul măsurilor de politici începute în anul 2016 în domeniul remunerării muncii. Au fost indexate şi cheltuielile pentru energia electrică, termică, apă şi canalizare la indicele de creştere a preţurilor de consum, conform prognozei indicatorilor macroeconomici pe anii respectivi.

Protecţia  socială 
 La estimarea cheltuielilor pentru compartimentul dat s-a ţinut cont de legislaţia în vigoare . S-a ţinut cont de următoarele priorităţi :

a) Promovarea politicilor în domeniul protecţiei familiei şi copilului;

b) Asigurarea incluziunii sociale a persoanelor cu dezabilităţi;

c) Dezvoltarea serviciilor sociale de calitate.

Cheltuielile pentru plăţile sociale vor fi acoperite din contul transferurilor cu destinaţie specială de la bugetul de stat.

Plăţile sociale sunt –

1) Compensaţiile pentru serviciile de transport, care prevede compensarea cheltuielilor  pentru călătoria în transportul comun urban, suburban interurban(cu excepţia taximetrelor) pentru persoanele cu dezabilităţi severe şi accentuate, copiilor cu dezabilităţi severă şi accentuată, copiilor cu dezabilităţi, precum şi persoanelor care însoţesc o persoană cu dezabilitate severă sau un copil cu dezabilităţi – prevăzute în art.49(1) al Legii nr.60 privind incluziunea socială a persoanelor cu dezabilităţi din 30 martie 2012 şi compensarea cheltuielilor de deservire cu transport a persoanelor cu dezabilităţi ale aparatului locomotor – prevăzute în art.49(2) al legii prenotate. Cuantumul anual al compensaţiei respective va constitui:
           - pentru persoane cu dezabilităţi severe şi accentuată, copiilor cu dezabilităţi, precum şi persoanelor care însoţesc o persoană cu dezabilitate severă sau un copil cu dezabilităţi (s-au estimat în mărime de 23lei lunar ) sau 276 lei anual.
           -  pentru persoane cu dezabilităţi locomotorii ( reieşind din mărimea unică actuală de 800 lei / anual şi mărimea compensaţiei pentru transport de 276 lei/anual) - 1076 lei/anual.

2) Indemnizaţie pentru copii adoptaţi şi cei aflaţi sub tutelă/curatelă, – plata indemnizaţiei respective constituie 800 lei lunar pentru fiecare beneficiar , în conformitate cu prevederile pct. 10 al Hotărârii Guvernului nr.198 din 16 aprilie 1993 ,, Cu privire la protecţia copiilor şi familiilor socialmente vulnerabile.’’ Condiţiile de stabilire şi plată a indemnizaţiilor pentru copii adoptaţi sau cei aflaţi sub tutelă/curatelă sunt stipulate în Regulamentul aprobat prin Hotărârea  Guvernului nr.581 din 25 mai 2006.
3) Indemnizaţiile şi compensaţiile pentru absolvenţii instituţiilor de învăţământ superior şi postsecundar pedagogic pentru plata indemnizaţiei unice şi compensarea cheltuielilor de închiriere a spaţiului locativ, consumul de energie termica şi electrică personalului didactic angajat în instituţiile de învăţământ din mediul rural şi centrele raionale , încadraţi în instituţiile de învăţământ, prin repartizare de către Ministerul Educaţiei, în primii trei ani de activitate, potrivit art.134(5) şi (6) din Codul Educaţiei nr.152 din 17 iulie 2014. Modalitatea de calculare, repartizare, utilizare şi evidenţă a transferurilor cu destinaţie specială pentru susţinerea cadrelor didactice tinere sunt stipulate în Regulamentul aprobat prin Hotărârea Guvernului nr. 802 din 29.10.2015.
Transferurile din fondul republican de susţinere a populaţiei către  Fondul local de susţinere a populaţiei sunt prevăzute cheltuieli în sumă de 1497,7 mii lei , inclusiv transferuri – 1397,7 mii lei.
         Din surse proprii  pentru anul 2017 s-au estimat cheltuieli pentru întreţinerea următoarelor instituţii 
- Secţia asistenţă socială şi protecţia familiei, numărul de unităţi  8- 1050,6 mii lei,
- Serviciul de protezare şi ortopedie , numărul de unităţi 0,5 - 33,5 mii lei,
- Serviciul de deservire socială la domiciliu: numărul de unităţi 44 pers.- 2184,6 mii lei,
- Azilul pentru bătrîni: numărul de tutelaţi 30 pers. – 2073,7 mii lei,
 - Serviciul de asistenţă comunitară. 29 unităţi – 1799,7 mii lei,
 - Casele de copii de tip familial. 15 copii.- 535,5  mii lei,
- Centrul de zi pentru copii cu dezabilităţi ,, Picături de suflet’’25 copii.-650,0 mii lei.            
      - Serviciul de asistenţă personală pentru 23 de persoane – 1002,0  mii lei,
      - Serviciului de mediatori comunitari se prevăd cheltuieli în sumă  de 48.0 mii lei.
      - Serviciul de sprijin familial şi reintegrare – pentru 67 copii – 200,0 mii lei.
      -  Biroul comun de informaţii şi servicii – 50,0 mii lei.
     -  Asistenţă parentală – 120,9 mii lei.
Comparând volumul bugetului raional pentru anul  2017 cu anul 2016 vedem o creştere cu  1677,0 mii lei, inclusiv a transferurilor de la bugetul de stat cu 950,1 mii lei. Dat fiind faptul , că pentru anii 2018 şi 2019 nu sunt prevăzute transferuri din fondul de compensare , în aceşti ani s-a format deficit bugetar pentru care urmează a determina surse de acoperire (anexa nr.1 ).  În anexa nr.2 , unde este descrisă sinteza bugetului raional la partea de venituri , putem analiza majorarea sau micşorarea acestora pe tipuri de venituri.  În anexa nr.3 sunt descrise cheltuielile bugetului raional pe tipuri de resurse şi pe programe şi subprograme.
Şeful secţiei pentru elaborarea

şi administrarea bugetului

